b'\n_START_ARTICLE_\nAdoretus\n_START_SECTION_\nUtseende\n_START_PARAGRAPH_\nSm\xc3\xa5 til middelsstore (gjerne 5-10 millimeter), avlangt-ovale biller, kroppen en tanke flat. I motsetning til mange andre praktskarabider er de lite blanke, kroppen er mer eller mindre brunlig og fint og tydelig h\xc3\xa5rete. Hos en del arter danner lyse h\xc3\xa5r et flekkete m\xc3\xb8nster.\n_START_SECTION_\nLevevis\n_START_PARAGRAPH_\nLarvene lever i jorda av d\xc3\xb8dt plantemateriale, mens de voksne insektene kan finnes gnagende p\xc3\xa5 blader, de er mest aktive om natten. Disse billene flyr godt og er mest aktive om dagen. Noen av artene (for eksempel Adoretus sinicus) kan gj\xc3\xb8re betydelig skade p\xc3\xa5 mange ulike jordbruksvekster.\n_START_SECTION_\nUtbredelse\n_START_PARAGRAPH_\nAdoretus er for det meste utbredt i Asia og Afrika, men to arter g\xc3\xa5r vest til det s\xc3\xb8r\xc3\xb8stlige Europa.'